Paka mwerevu na Mbwa mjinga

﻿Paka mwerevu na Mbwa mjinga  

Hapo kale, kulikuwa na  Paka mwerevu na Mbwa  mjinga. Paka mwerevu  aliishi vizuri katika  nyumba ya kifahari.  Mbwa mjinga alihisi njaa  mtaani.  
"Inawezekanaje familia  tajiri kukuruhusu kuishi  nyumbani kwao?" Mbwa  mjinga alimwuliza yule  Paka mwerevu kwa hasira.  
Paka mwerevu alijibu,  "Ninaishi na watu kwa  sababu mimi ni nadhifu.  Ninajua kuzika kinyesi  changu. Nikihitaji chakula,  mimi husema, miau."  
"Je, mimi pia nikifanya  hivyo wataniruhusu niishi  nyumbani kwao?" Mbwa  akamwuliza.  Paka akajibu, "Ndiyo,  fanya nilivyokueleza na  watakuruhusu.  Watakupatia chakula  vilevile."  
Kabla ya mazungumzo  hayo, Mbwa mjinga  alikuwa akitaka kumla  Paka mwerevu. Baada ya  mazungumzao, alisema,  "Leo, sitakuumiza."  Paka aliwaza, "Lo!  Nimeponea chupuchupu.  Sitaki kukutana naye  tena."  
Mbwa mjinga alifuata  ushauri aliopewa na Paka  mwerevu.  Alikwenda nyumbani kwa  tajiri akabweka kwa sauti  pale mlangoni.  
Mwenye nyumba alitoka  akampiga kwa fimbo.  "Huyu Paka  amenidanganya.  Nikimpata, nitamla."  Mbwa mjinga  alinung'unika.  
Baadaye, Paka mwerevu  alipokuwa akicheza nje ya  nyumba, Mbwa mjinga  alimwambia, "Wakati ule  ulinidanganya. Nilibweke  mlangoni ulivyonishauri  na mwenye nyumba  akanipiga. Sasa nitakula."  
Paka mwerevu akamjibu,  "Mbwa, nisikize. Ni sawa  utanila. Lakini, kwanza  niache nicheze. Mimi  humuacha panya acheze  kwanza ndivyo nimle."  
Mbwa mjinga alimwuliza,  "Panya huchezaje?" Paka  akamjibu, "Mimi  humwuliza ahesabu hadi  tatu. Kisha humkamata  anapokuwa anahesabu."  
Basi Mbwa mjinga  akamwacha Paka  mwerevu huru. Kisha  akamwambia ahesabu  hadi tatu. Paka mwerevu  alitoroka akapanda juu ya  mti.  Mbwa akamwita Paka  mwerevu, "Shuka, rudi  hapa uhesabu hadi tatu."  
Paka mwerevu akamjibu,  "Sikiza Mbwa, hutawahi  kunishika tena. Mimi si  mjinga. Unaweza  kuhesabu hadi mia moja,  elfu au milioni, lakini  hutawahi kunipata tena!"  


Source www.africanstorybook.org